ปชป.เหล้าเก่าในขวดเก่า
ท้าทาย แต่ไร้หวัง,แม้ คสช.คลายล็อกไปแล้วแต่นักการเมืองยังเห็นว่าไปไม่สุดทั้งเพื่อไทยและประชาธิปัตย์ต่างเรียกร้องให้ปลดล็อกทั้งหมด,เพราะยังหาเสียงไม่ได้ ยังประกาศนโยบายไม่ได้ ห้ามใช้การสื่อสารในระบบออนไลน์เพื่อหาเสียงเป็นอันขาดแต่โลกปัจจุบันนั้นต้องยอมรับว่า การติดต่อสื่อสารด้วยเทคโนโลยีที่ทันสมัยนั้นถือว่าเป็นเครื่องสำคัญ,จากนักการเมืองถึงประชาชนจึงเป็นวิธีที่ดีที่สุด,คงต้องรอว่า กกต.จะมีมาตรการอย่างไร เพื่อควบคุมการใช้เครื่องมือนี้ว่าจะคุมเข้าหรือผ่อนคลายมากน้อยแค่ไหนจะเป็นประเด็นสำคัญ,เพราะการเลือกตั้งในต่างประเทศอย่างสหรัฐอเมริกานั้นได้พิสูจน์ให้เห็นแล้วว่าสามารถที่จะส่งผลต่อการเลือกตั้งให้เห็นมาแล้ว,นั่นเป็นเรื่องหนึ่งที่จะต้องดูกันต่อไป,ในทางการเมืองที่น่าสนใจมากกว่าคือ การจัดการปัญหาภายในพรรค ไม่ว่าจะเป็นเพื่อไทยกับประชาธิปัตย์มากกว่า,เพื่อไทย นั้นแม้จะได้รับความสนใจว่าใครจะขึ้นเป็นหัวหน้าพรรค แต่เนื่องจากเป็นพรรคที่มีเจ้าของเพียงคนเดียวความไม่น่าสนใจจึงอยู่ตรงนี้แหละเพราะเจ้าของเขาต้อง เลือกเอง,ที่ ประชาธิปัตย์ จึงน่าสนใจมากกว่า เมื่อจะมีการเลือกตั้งหัวหน้าพรรคใหม่ เนื่องจากนายอภิสิทธิ์ เวชชาชีวะ หัวหน้าพรรคคนปัจจุบันจะหมดวาระการดำรงตำแหน่งจึงต้องเลือกกันใหม่,การเลือกตั้งหัวหน้าพรรคครั้งนี้มีการเปลี่ยนแปลงวิธีการจึงมีการแก้ไขข้อบังคับด้วยแนวคิดที่นายอภิสิทธิ์เสนอให้สมาชิกพรรคเข้ามามีส่วนร่วม เริ่มต้นด้วยการซาวเสียงก่อนเป็นเบื้องต้น,เหตุผลจึงน่าฟังไม่น้อย เพราะถือว่าเป็นการเปิดกว้างให้สมาชิกได้มีส่วนร่วมทางการเมืองมากกว่าที่ผ่านมา,ก็มีการตั้งข้อสังเกตทำนองว่า วิธีการใหม่นี้น่าจะเป็นประโยชน์ต่อหัวหน้าพรรคคนเก่ามากกว่า เพราะสมาชิกน่าจะรู้จักนายอภิสิทธิ์ดีกว่าคู่แข่ง จึงน่าจะได้รับการยอมรับมากกว่า,วันนี้คู่ต่อสู้ของนายอภิสิทธิ์ ซึ่งมีชื่ออยู่หลายคน แม้แต่นายอลงกรณ์ พลบุตร ที่แยกตัวออกจากพรรคไปแล้วแต่พยายามที่จะอาสาเข้ามา ซึ่งมองแล้วโอกาสจะได้รับเลือกคงเป็นไปได้ยาก,แต่ชื่อ หมอวรงค์ เดชกิจวิกรม มือปราบ จำนำข้าว จนทำให้ชื่อเสียงโด่งดังขึ้นมาแรกๆ เป็นเป้าโจมตีว่า เขาได้รับการสนับสนุนจากนายสุเทพ เทือกสุบรรณ จาก กปปส. แต่มีการปฏิเสธไปแล้ว,ทว่าที่สุดเรื่องจริงก็ปรากฏ เมื่อมีความเคลื่อนไหวจากนายถาวร เสนเนียม ขุนพลสำคัญของ กปปส. ที่มีภาพสนับสนุนอย่างชัดเจน,ตีความตรงนี้ก็คือมีพี่เลี้ยงอยู่เบื้องหลังแน่นอน,แม้ชื่อชั้นยังเปรียบกับนายอภิสิทธิ์ไม่ได้ แต่ทุกอย่างขึ้นอยู่กับผู้สนับสนุนที่จะยกมือให้เป็นหัวหน้าพรรคมากกว่า,ถือว่าเป็นการประลองกำลังภายในพรรคอย่างไม่ต้องสงสัย,ปัญหาภายในประชาธิปัตย์อยู่ที่ว่าจะตอบคำถามว่า แล้วประชาธิปัตย์จะเป็นอย่างไรต่อไปในสนามเลือกตั้ง อ่านให้ลึกก็คงจะลำบากที่จะชนะการเลือกตั้ง,อภิสิทธิ์ เวชชาชีวะ นำทัพสู้ศึกเลือกตั้งพ่ายแพ้เพื่อไทยมาตลอดเป็นความจริงที่คนในพรรครู้กันดีว่า เพราะอะไรจึงมีความเห็นในบางส่วนว่าควรจะมีการเปลี่ยนแปลงใหม่,ทั้งตัวบุคคลที่จะนำพรรค แนวทางการทำงานการเมือง นโยบายที่จะได้รับการยอมรับ,แม้ผู้สนับสนุนหัวหน้าคนเก่ามากอยู่ แต่ก็อยากให้มีการเปลี่ยนแปลงไม่น้อย.,สายล่อฟ้า
ประชาธิปัตย์ จึงน่าสนใจมากกว่า เมื่อจะมีการเลือกตั้งหัวหน้าพรรคใหม่ เนื่องจากนายอภิสิทธิ์ เวชชาชีวะ หัวหน้าพรรคคนปัจจุบันจะหมดวาระการดำรงตำแหน่งจึงต้องเลือกกันใหม่
เลือกตั้ง,ประชาธิปัตย์,คลายล็อกการเมือง,กล้าได้กล้าเสีย,สายล่อฟ้า